การเลือกเวลาและสถานที่บอกเลิก การบอกเขาว่าคุณรู้สึกอย่างไร การเดินหน้าต่อไปในชีวิต
คุณกับแฟนผ่านอะไรมาด้วยกันมากมาย วิธีที่ดีที่สุดเพื่อเคารพความสัมพันธ์และเขาคือการบอกเลิกด้วยตัวเอง ถ้าระยะทางเป็นปัญหาก็ควรวีดีโอคอลหาเขาแทน ถ้าทำแบบนั้นไม่ได้ การโทรหาเขาก็เป็นทางเลือกที่รองลงมา  หลีกเลี่ยงการเลิกราผ่านทางข้อความหรือการแชทซึ่งเป็นสิ่งที่เจ็บปวดและไม่เป็นส่วนตัว ใช้จดหมายหรืออีเมลถ้าคุณพยายามเลิกกับเขามาก่อนและเขาเปลี่ยนใจคุณ ถ้าคุณอยู่ในความสัมพันธ์ที่ลงไม้ลงมือก็สามารถเลิกกับเขาผ่านทางโทรศัพท์ อีเมล หรือจดหมายได้ ความปลอดภัยของคุณคือสิ่งที่สำคัญที่สุด ขอให้เขาเดินไปกับคุณหรือเจอเขาในสวนสาธารณะหรือที่ที่คล้ายคลึงกัน ด้วยวิธีนี้ เมื่อคุณบอกเลิกเสร็จ คุณสามารถแยกทางกันไปได้ ถ้าคุณชวนเขามาที่บ้านก็อาจจะรู้สึกอึดอัดเขาอาจจะไม่อยากกลับ  ถ้าคุณไม่แน่ใจว่าเขาจะมีปฏิกิริยาโต้ตอบอย่างไรก็ควรนัดเจอเขาในที่สาธารณะ เช่น ร้านกาแฟ ถ้าคุณกลัวว่าเขาอาจจะมีปฏิกิริยาโต้ตอบที่ไม่ดีก็ควรชวนเพื่อนไปด้วย เพื่อนสามารถไปเดินรอที่อื่นหรืออยู่ใกล้ๆ เผื่อว่าคุณต้องการเขา เลือกช่วงเวลาที่คุณทั้งสองคนสามารถพูดกันอย่างเป็นส่วนตัวโดยไม่มีสิ่งรบกวน รอจนกว่าใกล้จะหมดวันแทนที่จะทำสิ่งนี้เป็นสิ่งแรกในตอนเช้าก่อนที่เขาจะต้องไปโรงเรียนหรือไปทำงาน ถ้าเป็นไปได้ก็ควรบอกเลิกวันศุกร์เพื่อให้คุณทั้งสองรับมือกับความรู้สึกอย่างเป็นส่วนตัวช่วงสุดสัปดาห์ ในช่วงที่การทะเลาะกำลังร้อนแรง คุณอาจจะพูดสิ่งที่คุณไม่ได้ตั้งใจได้ง่าย ให้เวลากับตัวเองเพื่อพิจารณาสิ่งต่างๆ ก่อนที่จะเลิกกับเขา คุณอาจจะนึกได้ว่าคุณอยากกลับไปคบกับเขาหรือมุมมองของคุณที่มีต่อเหตุการณ์อาจจะเปลี่ยนแปลง ให้เวลาตัวเองสัก 2-3 วันเพื่อทบทวนสิ่งต่างๆ เพื่อให้แน่ใจว่าคุณต้องการเลิก ถึงแม้ว่าคุณควรให้เวลาตัวเองเพื่อทบทวนสิ่งต่างๆ แต่อย่ากลัวที่จะพูดออกไปเมื่อคุณแน่ใจว่ามันคือสิ่งที่คุณต้องการ การทำให้มันยืดเยื้อจะยิ่งยากขึ้นสำหรับเขาในระยะยาวหรือข้อมูลนี้อาจจะรั่วไหลและเขาอาจจะได้ยินสิ่งนี้จากปากคนอื่น ฝึกซ้อมสิ่งที่คุณวางแผนที่จะพูดกับแฟนหนุ่มกับคนที่คุณไว้ใจหรือคุณสามารถฝึกซ้อมกับตัวเองหน้ากระจก จำลองปฏิกิริยาโต้ตอบของเขาและเรียบเรียงคำตอบโดยขึ้นอยู่กับสิ่งที่คุณคิดว่าเขาจะพูด  การฝึกซ้อมสามารถช่วยให้คุณไม่พูดติดขัดหรือพูดสิ่งที่คุณจะรู้สึกผิด จำไว้ว่าไม่ว่าคุณจะเตรียมตัวดีขนาดไหน เขาก็อาจจะวางตัวแตกต่างจากที่คุณคาดหวัง การเลิกราเป็นเรื่องที่ยากอยู่แล้ว เมื่อบทสนทนาได้เริ่มขึ้นก็ไม่มีเหตุผลที่จะต้องทำให้มันยืดเยื้อถ้าไม่จำเป็น ทำให้แฟนหนุ่มรู้ว่าคุณอยากพูดคุยอย่างจริงจัง คุณสามารถเริ่มด้วยการพูดว่า:  “ฉันอยากจะพูดอะไรบางอย่างกับคุณ” “ฉันได้คิดทบทวนเกี่ยวกับความสัมพันธ์และฉันได้ตัดสินใจแล้ว" ทำตัวอ่อนไหวแต่ชัดเจนกับเขาเพื่อไม่ให้เขาเข้าใจผิด อย่าปล่อยให้เรื่องราวค้างคาหรือให้ความหวังลมๆ แล้งๆ กับเขา คุณควรพูดให้ชัดเจนว่าคุณอยากเลิก เช่น:  "ฉันอยากเลิก" "ฉันยังอยากเป็นเพื่อนกับคุณแต่ฉันไม่อยากเป็นแฟนของคุณอีกต่อไป"  "ฉันไม่มีความสุขในความสัมพันธ์นี้" อย่าพูดไม่ชัดเจนหรืออ้อมค้อม คุณควรบอกเขาว่าความสัมพันธ์นี้ไปไม่รอดด้วยวิธีที่จริงใจและตรงไปตรงมา คุณสามารถพูดว่า:  "ฉันยังไม่พร้อมที่จะมีแฟนอย่างจริงจังในตอนนี้" "ฉันรู้สึกว่ามันไม่ใช่ ฉันไม่มีความสุข" "เราทะเลาะกันบ่อยกว่าที่เรามีความสุขด้วยกันเสียอีก" "ฉันมีคนอื่น" "ฉันแค่ยังไม่มีเวลาสำหรับความสัมพันธ์ในตอนนี้" ไม่ใช่สิ่งที่ดีที่จะพูดถ้าคุณมีปัญหาอื่นที่กดดันมากกว่าซึ่งทำให้คุณอยากเลิก คำพูดนี้อาจจะทำให้เขายังวนเวียนไม่ไปไหน เขาอาจจะติดต่อคุณโดยหวังว่าคุณจะกลับมาคบกันอีก ถึงแม้ว่าคุณอยากทำให้ชัดเจนว่าคุณต้องการเลิกกับเขาแต่คุณควรอธิบายว่าคุณเสียใจถ้าสถานการณ์นี้ทำร้ายจิตใจเขา พยายามเอาใจคุณไปใส่ใจเขาและจินตนาการว่าเขารู้สึกอย่างไร คุณสามารถพูดว่า:  "ฉันขอโทษถ้าคุณรู้สึกเจ็บปวดที่ต้องได้ยิน" "ฉันขอโทษถ้าคุณรู้สึกเจ็บปวด" "ฉันรู้ว่าคุณอาจจะไม่อยากรับฟังแต่ฉันขอโทษ" เป็นไปได้สูงว่าแฟนเก่าของคุณมีสิ่งที่อยากจะพูดหลังจากที่คุณบอกเลิกเขา เคารพและตั้งใจฟังสิ่งที่เขาอยากจะพูด ปล่อยให้เขาพูดสิ่งที่ต้องการแต่ถ้าเขาเริ่มขอร้องหรือพยายามทำให้คุณเปลี่ยนใจก็ควรพูดการตัดสินใจของคุณอย่างหนักแน่นอีกครั้ง จากนั้นจึงบอกเขาว่าคุณต้องไปแล้ว ถ้าเขาเริ่มทำตัวหยาบคายหรือรุนแรงก็ให้พูดว่า “ฉันรู้สึกไม่ปลอดภัยเพราะฉะนั้นฉันจะไปแล้ว” ในขณะที่คุณกำลังจะไปก็ควรโทรหาเพื่อบอกให้เพื่อนรู้ว่าเกิดอะไรขึ้น พูดให้จบอย่างรวดเร็วแต่พยายามจบด้วยคำพูดที่เป็นบวก พยายามพูดสิ่งที่คุณรู้สึกจริงๆ แทนที่จะพูดบางอย่างเพื่อแกล้งทำดีหรือทำให้มันจบไปอย่างรวดเร็ว คุณสามารถพูดว่า:  "ฉันจะจดจำช่วงเวลาพิเศษที่เรามีด้วยกัน" "คนที่เธอจะคบคนต่อไปจะโชคดีที่ได้คนอย่างเธอ" "ฉันรู้ว่าเราจะยังคงใส่ใจกันและกันเสมอ" "ฉันดีใจที่เราได้รู้จักกัน" หลังจากที่คุณได้แยกทางกันแล้วก็ควรจำกัดการติดต่อกันและกัน คืนสิ่งของให้เขาทันทีเพื่อกำจัดเหตุผลที่เขาจะพยายามติดต่อคุณ จากนั้นจึงลบข้อมูลการติดต่อของเขาออกจากโทรศัพท์และลบเขาออกจากการเป็น “เพื่อน” ในสื่อโซเชียล คุณต้องเลิกกับเขาอย่างเด็ดขาด อย่ากลับไปคุยกับเขาอีกเพื่อทำให้เขารู้สึกดีขึ้น วิธีนี้จะทำให้เขารู้สึกว่ายังมีโอกาสที่จะกลับมาคบกับคุณอีก ถ้าคุณยังอยากเป็นเพื่อนกันก็ควรให้เวลากับเขาก่อนที่จะพูดถึงหรือติดต่อเขาอีกครั้ง มันไม่มีเหตุผลที่จะคาดหวังสิ่งนั้นทันทีโดยเฉพาะอย่างยิ่งถ้าเขาไม่รู้เหตุผลของการเลิกรา คุณควรหลีกเลี่ยงสถานที่ที่เขามักจะไปอย่างน้อยเป็นเวลาสักพัก ถ้าแฟนเก่ากับคุณยังต้องคุยกันอยู่ก็ควรทำด้วยความระมัดระวังในช่วงแรก การติดต่อกับเขามากเกินไปอาจจะทำให้เขาคิดว่ามีโอกาสที่จะกลับมาคบกันอีก ทำการติดต่อให้สั้นและตรงประเด็น  เช่น ถ้าคุณเจอเขาในกลุ่มเพื่อน คุณสามารถพูดว่า "สวัสดี" และหาที่นั่งใกล้เพื่อนคนอื่นเพื่อจำกัดโอกาสในการพูดคุย คุณต้องไม่ถามเขาเกี่ยวกับชีวิตส่วนตัวหรือเล่าชีวิตส่วนตัวของคุณให้เขาฟังระหว่างกันสื่อสารใดๆ ที่คุณมีกับเขา เพียงเพราะคุณเป็นคนบอกเลิกก่อนไม่ได้แปลว่าคุณไม่รู้สึกเจ็บปวด ใช้เวลากับเพื่อนๆ ที่ให้กำลังใจและบอกพวกเขาว่าคุณรู้สึกอย่างไร ระบายมันออกมาถ้าจำเป็น สมาชิกครอบครัวยังสามารถให้กำลังใจคุณหลังจากการเลิกราได้  เช่น คุณสามารถมีคืนดูหนังกับเพื่อนรัก เลือกหนังที่ไม่เครียดหรือหนังตลกเพื่อทำให้คุณรู้สึกสบายใจ ออกไปทานข้าวกับพ่อแม่หรือพี่น้อง ระบายมันออกมาถ้าจำเป็นหรือใช้เวลาที่ดีกับครอบครัว การจบความสัมพันธ์อาจจะทิ้งช่องว่างเอาไว้ในชีวิตประจำวันของคุณซึ่งคุณเคยใช้เวลาส่วนใหญ่กับคนอื่น เปลี่ยนแปลงสิ่งต่างๆ ด้วยการเพิ่มกิจกรรมในชีวิตประจำวันของคุณและทำสิ่งอื่นๆ ให้แตกต่าง  เช่น ถ้าคุณเคยเดินเข้าห้องเรียนกับแฟนเก่า คุณสามารถเริ่มเดินเข้าห้องเรียนกับเพื่อนกลุ่มใหม่ ลองเข้าร่วมชมรมหรือองค์กร ลองไปร้านอาหารหรือสวนสาธารณะใหม่ๆ เติมเต็มชีวิตประจำวันด้วยกิจกรรมและงานสังคมที่น่าตื่นเต้น ใช้เวลากับงานอดิเรกหรือหางานอดิเรกใหม่ๆ ที่คุณเคยรู้สึกสนใจ เช่น คุณสามารถเรียนทำอาหาร เข้าร่วมกลุ่มกีฬาสันทนาการ หรือออดิชั่นสำหรับละครเวที หลังจากการเลิกรา คุณอาจจะอยากให้เวลากับตัวเองเพื่อโศกเศร้ากับความสัมพันธ์ก่อนที่จะคบใครอีก ใช้เวลานี้เพื่อดูแลตัวเอง ประเมินสิ่งที่ผิดพลาดไปในความสัมพันธ์ครั้งก่อน และเตรียมตัวเองให้พร้อมที่จะกลับไปอยู่จุดนั้น การคบใครคนใหม่เร็วเกินไปอาจจะไม่ยุติธรรมกับเขาถ้าแผลใจของคุณยังไม่หายดี คุณจะพร้อมคบใครอีกครั้งเมื่อคุณสามารถพูดถึงแฟนเก่าและความสัมพันธ์ครั้งก่อนอย่างสงบและอิงอยู่บนหลักความจริง และรับผิดชอบบทบาทของคุณในที่สุด
เลิกกับเขาด้วยตัวเอง. เจอเขาในที่ที่เป็นส่วนตัว. พิจารณาเมื่อคุณเลือกช่วงเวลาของวัน. อย่ารีบเลิกกับเขาระหว่างการทะเลาะ. อย่ารอนานจนเกินไปหรือหลีกเลี่ยงสถานการณ์. ฝึกซ้อมสิ่งที่คุณจะพูดล่วงหน้า. เข้าประเด็น. พูดให้ชัดเจนว่าคุณอยากเลิก. พูดเหตุผลที่คุณต้องการเลิกอย่างตรงไปตรงมา. อย่าโกหกเพื่อทำให้เขารู้สึกดีกับตัวเองมากขึ้น. บอกเขาว่าคุณรู้สึกเสียใจถ้ามันทำร้ายจิตใจเขา. รับฟังเขา. จบบทสนทนาด้วยคำพูดดีๆ หรืือคำพูดเชิงบวก. ตัดขาดการติดต่อกับเขา. ให้พื้นที่กับเขา. ทำการติดต่อที่หลีกเลี่ยงไม่ได้ให้สั้นและอ่อนหวาน. ขอกำลังใจจากครอบครัวและเพื่อนๆ. เปลี่ยนแปลงกิจวัตรประจำวันด้วยกิจกรรมและผู้คนใหม่ๆ. ให้เวลากับตัวเองก่อนที่จะคบใครอีก.
https://www.wikihow.com/Break-Up-with-Your-Boyfriend https://www.wikihow.com/Break-Up-with-Your-Boyfriend https://www.wikihow.com/Break-Up-with-Your-Boyfriend
Choosing a Time and Place to Break Up Telling Him How You Feel Moving On